ddrg/super_eurlex huggingface dataset:
Uredba Komisije (EGS) št. 1480/83

z dne 7. junija 1983

o uvrstitvi blaga v tarifno podštevilko 97.03 B skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], nazadnje spremenjene z Aktom o pristopu Grčije, in zlasti člena 3 Uredbe,

ker je treba za zagotovitev enotne uporabe nomenklature skupne carinske tarife predvideti uvrstitev naslednjega blaga:

1. kompleta za otroke, ki ga sestavlja verižica iz navadne kovine s kameji podobnim obeskom iz navadne kovine in plastike, dva uhana, broška in prstan iz navadne kovine in plastike, pakirani v skupni embalaži;

2. kompleta za otroke, ki ga sestavlja verižica iz navadne kovine, obesek v obliki ure, dva uhana, dve zapestnici in dva prstana iz plastike, pakirani v skupni embalaži;

ker skupna carinska tarifa v prilogi k Uredbi Sveta (EGS) št. 950/68 [2], nazadnje spremenjeni z Uredbo (EGS) št. 604/83 [3], uvršča imitacije nakita v tarifno številko 71.16 in v tarifno številko 97.03 med drugim tudi druge igrače; ker je treba navedeni tarifni številki upoštevati pri uvrstitvi zgoraj navedenih izdelkov;

ker teh kompletov ni mogoče obravnavati kot "imitacij nakita" iz tarifne številke 71.16; ker imajo glede na njihovo uporabo in na nizek proizvodni standard značaj igrač iz tarifne številke 97.03;

ker je torej treba to blago uvrstiti v tarifno številko 97.03 skupne carinske tarife; ker je treba v tej tarifni številki izbrati podštevilko B;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Kompleti za otroke, ki jih sestavljajo:

1. verižica iz navadne kovine, kameji podoben obesek iz navadne kovine in plastike, dva uhana, broška in prstan iz navadne kovine in plastike, pakirani v skupni embalaži;

2. verižica iz navadne kovine, obesek v obliki ure, dva uhana, dve zapestnici in dva prstana iz plastike, pakirani v skupni embalaži,

se morajo uvrstiti v skupno carinsko tarifo v podštevilko:

97.03 Druge igrače; modeli za igro s pogonom:

B. Drugo

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. junija 1983

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 72, 18.3.1983, str. 3.

--------------------------------------------------
Uredba Komisije (EGS) št. 3514/83

z dne 13. decembra 1983

o spremembi uredb (EGS) št. 2191/81 in (EGS) št. 2192/81 glede dodeljevanja pomoči za maslo, ki ga kupijo neprofitne ustanove in organizacije ter vojska in podobne sile držav članic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1600/83 [2], in zlasti člena 12(3) Uredbe,

ker potrdilo o upravičenosti, navedeno v členu 3 Uredbe Komisije (EGS) št. 2191/81 [3], kakor je bila nazadnje spremenjena z Uredbo (EGS) št. 1446/83 [4], velja šele od prvega dne koledarskega meseca; ker je maslo mogoče prevzeti šele po tem datumu; ker so izkušnje pri uporabi sheme pokazale, da je treba ta datum premakniti naprej, da bi se omogočila dostava masla prej; ker je treba zato prilagoditi rok, predviden za prevzem masla; ker ta predpis vsebuje tudi Uredba Komisije (EGS) št. 2192/81 [5], kakor je bila nazadnje spremenjena z Uredbo (EGS) št. 1446/83; ker je treba enako spremeniti tudi navedeno uredbo;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Člen 3(5) Uredbe (EGS) št. 2191/81 in člen 3(3) Uredbe(EGS) št. 2192/81 se glasita:

"Potrdilo o upravičenosti velja za koledarski mesec, ki je na njem naveden. Vendar se dostava lahko izvede v obdobju med 20. dnem predhodnega meseca in 10. dnem naslednjega meseca."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 1983

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 163, 22.6.1983, str. 56.

[3] UL L 213, 1.8.1981, str. 20.

[4] UL L 146, 4.6.1983, str. 19.

[5] UL L 213, 1.8.1981, str. 24.
Uredba Komisije (EGS) št. 95/83

z dne 17. januarja 1983

o spremembi Uredbe (EGS) št. 3303/82 v zvezi z nekaterimi koeficienti, ki se uporabljajo za mlečne proizvode, vgrajene v krmne mešanice

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 974/71 z dne 12. maja 1971 o nekaterih ukrepih konjunkturne politike, ki jih je treba sprejeti v kmetijstvu po začasnem povečanju meja nihanja valut nekaterih držav članic [1], kakor je bila nazadnje spremenjena z Uredbo (EGS) št. 3439/82 [2], in zlasti člena 6 Uredbe,

ker so bili denarni kompenzacijski zneski, ki jih je uvedla Uredba (EGS) št. 974/71, določeni z Uredbo Komisije (EGS) št. 1235/82 [3], kakor je bila nazadnje spremenjena z Uredbo (EGS) št. 88/83 [4];

ker Uredba Komisije (EGS) št. 3303/82 [5] predvideva z učinkom od 20. decembra 1982 uporabo novih koeficientov za posneto mleko v prahu in za krmo za živali, ki vsebujejo posneto mleko v prahu, prodano pod posebnimi pogoji, določenimi v uredbah Komisije (EGS) št. 368/77 [6] in (EGS) št. 443/77 [7], kakor sta bili nazadnje spremenjeni z Uredbo (EGS) št. 85/83 [8], zaradi znatne spremembe v prodajni ceni posnetega mleka v prahu dne 3. novembra 1982; ker nekaj posnetega mleka v prahu, odkupljenega pred tem datumom in shranjenega v oddaljenih skladiščnih prostorih, ni bilo mogoče prepeljati pred 20. decembrom 1982; ker je treba zato pripraviti določbo glede teh količin za trgovce pod nekaterimi pogoji in na njihovo zahtevo, da bi lahko uporabili prej navedene koeficiente;

ker so ukrepi, predvideni s to uredbo, v skladu z mnenjem Upravljalnega odbora za žita in mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Členu 1 Uredbe (EGS) št. 3303/82 se doda:

"3. Koeficienta 0,30 in 0,35 veljata še naprej na zahtevo trgovcev v zvezi s količinami proizvodov, za katere je predloženo dokazilo, da je bilo posneto mleko v prahu kupljeno pred 3. novembrom 1982."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 20. decembra 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. januarja 1983

Za Komisijo

Poul Dalsager

Član Komisije

[1] UL L 106, 12.5.1971, str. 1.

[2] UL L 362, 23.12.1982, str. 4.

[3] UL L 142, 20.5.1982, str. 1.

[4] UL L 13, 15.1.1983, str. 11.

[5] UL L 350, 10.12.1982, str. 8.

[6] UL L 52, 24.2.1977, str. 19.

[7] UL L 58, 3.3.1977, str. 16.

[8] UL L 13, 15.1.1983, str. 7.

--------------------------------------------------
Uredba Komisije (EGS) št. 269/83

z dne 1. februarja 1983

o četrti spremembi Uredbe (EGS) št. 2191/81 in (EGS) št. 2192/81 glede nadzornih ukrepov, povezanih z dodeljevanjem pomoči za nakup masla neprofitnim ustanovam in organizacijam ter vojskam in podobnim enotam držav članic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], in zlasti člena 12(3) Uredbe,

ker člen 6 Uredbe Komisije (EGS) št. 2191/81 [3] in člen 5 Uredbe Komisije (EGS) št. 2192/81 [4], kakor sta bili nazadnje spremenjeni z Uredbo (EGS) št. 1333/82 [5], določata pogostost pregledov v zvezi s predvideno pomočjo; ker je treba te določbe spremeniti, da bi upoštevali minimalne zahteve, ki zadevajo takšne preglede, kakor so predvidene v Direktivi Sveta 77/435/EGS z dne 27. junija 1977 o preverjanju ukrepov, ki so sestavni del sistema financiranja jamstvenega oddelka Evropskega kmetijskega usmerjevalnega in jamstvenega sklada, s strani držav članic [6];

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Člen 6 Uredbe (EGS) št. 2191/81 se nadomesti z:

"Člen 6

Države članice sprejmejo vse potrebne nadzorne ukrepe, da zagotovijo upoštevanje določb te uredbe, zlasti s pregledi trgovinskih dokumentov in evidenc zalog dobavitelja. Ti pregledi se izvajajo v skladu z Direktivo Sveta 77/435/EGS [7].

Države članice Komisiji sporočijo:

(a) v treh mesecih podrobnosti nadzora, ki se izvaja na maslu na različnih stopnjah trženja, in ukrepe, sprejete v skladu s členom 2(3)(a);

(b) pred 20. dnevom vsakega meseca količine, za katere je v prejšnjem mesecu:

- bilo izdano potrdilo,

- bila plačana pomoč."

.

Člen 2

Člen 5 Uredbe (EGS) št. 2192/81 se nadomesti z:

"Člen 5

Države članice sprejmejo vse potrebne nadzorne ukrepe, da zagotovijo upoštevanje določb te uredbe, zlasti s pregledi trgovinskih dokumentov in evidenc zalog dobavitelja. Ti pregledi se izvajajo v skladu z Direktivo Sveta 77/435/EGS [8]

Države članice Komisiji sporočijo:

(a) v treh mesecih podrobnosti nadzora, ki se izvaja na maslu na različnih stopnjah trženja, in ukrepe, sprejete v skladu s členom 2(3)(a);

(b) pred 20. dnevom vsakega meseca količine, za katere je v prejšnjem mesecu:

- bilo izdano potrdilo,

- bila plačana pomoč."

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. februarja 1983

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 213, 1.8.1981, str. 20.

[4] UL L 213, 1.8.1981, str. 24.

[5] UL L 150, 29.5.1982, str. 78.

[6] UL L 172, 12.7.1977, str. 17.

[7] UL L 172, 12.7.1977, str. 17.

[8] UL L 172, 12.7.1977, str. 17.

--------------------------------------------------
Uredba Komisije (EGS) št. 269/84

z dne 1. februarja 1984

o popravkih Priloge II Uredbe (EGS) št. 3439/83 o določitvi posebnih pogojev za izvoz nekaterih sirov v Avstralijo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kot je bila nazadnje spremenjena z Uredbo (EGS) št. 1600/83 [2], in zlasti prvega pododstavka člena 17(4) Uredbe,

ker je Uredba Komisije (EGS) št. 3439/83 z dne 5. decembra 1983 o določitvi posebnih pogojev za izvoz nekaterih sirov v Avstralijo [3] uvedla sistem spremnih potrdil za omenjene sire; ker masna vsebnost vode v nemaščobni snovi ni vključena v polje 7 oddelka B vzorčnega potrdila, prikazanega v Prilogi II omenjene Uredbe; ker je treba Prilogo II zato ponovno izdati v celoti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga II Uredbe (EGS) št. 3439/83 se nadomesti s Prilogo te Uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. februarja 1984

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 163, 22.6.1983, str. 56.

[3] UL L 340, 6.12.1983, str. 7.

--------------------------------------------------

PRILOGA

EUROPEAN COMMUNITY

+++++ TIFF +++++

--------------------------------------------------
Uredba Komisije (EGS) št. 447/84

z dne 22. februarja 1984

o enaindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1600/83 [2] in zlasti členov 13(3) ter 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 3388/83 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Prilogo k Uredbi (EGS) št. 2730/81 se spremeni na naslednji način:

Na seznam organizacij izdajateljic se po abecednem redu države uvoznice doda naslednji organizaciji:

Država uvoznica izdajateljica | Organizacija |

Saint Vincent | Diamond Dairy Co. Ltd, PO box 695, St Vincent |

Zambija | The Diary Produce Board, Kwacha House, PO box 124, Lusaka |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. februarja 1984

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 163, 22.6.1983, str. 56.

[3] UL L 272, 26.9.1981, str. 25.

[4] UL L 336, 1.12.1983, str. 52.

--------------------------------------------------
Uredba Komisije (EGS) št. 907/84

z dne 3. aprila 1984

o dvaindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 856/84 [2] in zlasti členov 13(3) ter 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 447/84 [4], vzpostavila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (EGS) št. 2730/81 se na seznam organizacij izdajateljic po abecednem redu države uvoznice doda naslednjo organizacijo:

Država uvoznicaOrganizacija izdajateljica

Sirija The Syrian Saudi Company

for Industrial and Agricultural Investments,

PO box 3827,

Damascus.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. aprila 1984

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 90, 1.4.1984, str. 10.

[3] UL L 272, 26.9.1981, str. 25.

[4] UL L 52, 23.2.--1984, str. 26.
Uredba Sveta (EGS) št. 1262/84

z dne 10. aprila 1984

o sklenitvi Mednarodne konvencije o uskladitvi mejnih kontrol blaga

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju priporočila Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker Mednarodna konvencija o uskladitvi mejnih kontrol blaga, sklenjena v Ženevi dne 21. oktobra 1982, uvaja določbe z namenom olajšati mednarodni pretok blaga, prispevati k postopni odpravi ovir za trgovanje in pospeševati razvoj svetovne trgovine, s čimer bi dosegla cilje, ki so skladni s cilji trgovinske politike Evropske gospodarske skupnosti;

ker Konvencija med drugim omogoča, da Skupnost po eni strani uporablja svojo zakonodajo za preverjanja na svojih notranjih mejah, po drugi strani pa lahko glede vprašanj v okviru svojih pristojnosti v svojem imenu uveljavlja pravice in obveznosti, ki jih navedena konvencija podeljuje svojim članicam, ki so njene pogodbenice;

ker bi morala Skupnost zato odobriti Mednarodno konvencijo o uskladitvi mejnih kontrol blaga,

SPREJEL NASLEDNJO UREDBO:

Člen 1

Evropska gospodarska skupnost s tem odobri Mednarodno konvencijo o uskladitvi mejnih kontrol blaga.

Skupnost uporablja Konvencijo za nadzor, ki ga izvaja na svojih zunanjih mejah v skladu s členom 15 Konvencije.

Besedilo Konvencije je priloženo tej uredbi.

Člen 2

Predsednik Sveta je s tem pooblaščen, da v imenu Skupnosti deponira listino o ratifikaciji v skladu s členom 16(3)(a) Konvencije [3].

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 1984

Za Svet

Predsednik

C. Cheysson

[1] UL C 46, 20.2.1984, str. 113.

[2] UL C 35, 9.2.1984, str. 3.

[3] Datum začetka veljavnosti Konvencije bo Generalni sekretariat Sveta objavil v Uradnem listu Evropskih skupnosti.

--------------------------------------------------
UREDBA KOMISIJE (EGS) št. 1218/84

z dne 30. aprila 1984

o uvrstitvi blaga v tarifno podštevilko 39.07 B V d) skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife1, kot je bila nazadnje spremenjena z Aktom o pristopu Grčije, in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba predvideti uvrstitev umivalnikov, izdelanih iz 30 % umetnega plastičnega materiala (stirenirana poliestrska smola) in približno 70 % polnila (predvsem silikati), prevlečenih s prozorno umetno plastično maso (stirenirana poliestrska smola) debeline približno 0,2 mm na delovni površini;

ker se tarifna številka 39.07 skupne carinske tarife, priložena k Uredbi Sveta (EGS) št. 950/682, nazadnje spremenjeni z Uredbo (EGS) št. 1018/843, nanaša na izdelke, izdelane iz materialov vrst, opisanih v tarifnih številkah 39.01 in 39.06, in se tarifna številka 68.11 nanaša na izdelke iz cementa, betona ali umetnega kamna (vključno z granuliranim marmorjem, aglomeriranim s cementom), ojačenega ali ne; ker se ti dve tarifni številki lahko upošteva pri uvrstitvi zadevnih izdelkov;

ker so umivalniki, ki jih je treba uvrstiti v skladu s splošnim pravilom 3 (b) za razlaganje nomenklature skupne carinske tarife, primerljivi po izgledu in sestavinah z izdelki, ki so izdelani, v bistvu, iz približno 33 mas. % polimetil metakrilata in približno 66 mas. % aluminijevega hidroksida, in sta ta material Svet za carinsko sodelovanje (na svoji 47. seji novembra 1981) in Sodišče Evropskih skupnosti (primer 234/82) razvrstila v Poglavje 394; ker nadalje v tem primeru silikati služijo le kot polnilo, ker umetne plastične mase, ki nikakor ne služijo le kot "vezni material" v smislu tarifne številke 68.11, pokrivajo tudi delovno površino in glede na uporabo dejansko predstavljajo najpomembnejšo sestavino umivalnikov in jim dajejo bistvene značilnosti; ker se zato ti umivalniki uvrščajo v tarifno številko 39.07; ker morajo biti zaradi svoje sestave uvrščeni v podštevilko 39.07 B V d);

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Umivalniki, sestavljeni iz 30 % umetne plastične mase (stirenirana poliestrska smola) in 70 % polnila (predvsem silikatov) in prevlečeni s prozorno umetno plastično maso (stirenirana poliestrska smola, debeline približno 0,2 mm na delovni površini), so v skupni carinski tarifi uvrščeni, kot sledi:

39.07 Izdelki iz materialov vrst, opisanih v tarifnih številkah 39.01 do 39.06:

B. Drugo:

V. Iz drugih materialov

d) Drugo

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. aprila 1984

Za Komisijo

Karl-Heinz NARJES

Član Komisije

1 UL L 14, 21.1.1969, str. 1.

2 UL L 172, 22.7.1968, str. 1.

3 UL L 107, 19.4.1984, str. 1.

4 UL C 295, 11.11.1982, str. 6.
Uredba Sveta (EGS) št. 1591/84

z dne 4. junija 1984

o sklenitvi Sporazuma o sodelovanju med Evropsko gospodarsko skupnostjo na eni strani ter Kartagenskim sporazumom in njegovimi državami članicami – Bolivijo, Kolumbijo, Ekvadorjem, Perujem in Venezuelo – na drugi

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker mora Skupnost za uresničitev svojih ciljev na področju zunanjih gospodarskih odnosov odobriti Sporazum o sodelovanju s Kartagenskim sporazumom in njegovimi državami članicami; ker nekatere oblike gospodarskega sodelovanja, predvidene v Sporazumu, presegajo pooblastila, določena za področje skupne trgovinske politike,

SPREJEL NASLEDNJO UREDBO:

Člen 1

S to uredbo se v imenu Skupnosti odobri Sporazum o sodelovanju med Evropsko gospodarsko skupnostjo in Kartagenskim sporazumom ter njegovimi državami članicami.

Besedilo Sporazuma o sodelovanju je priloženo tej uredbi.

Člen 2

Predsednik Sveta da uradno obvestilo, kot je predvideno v členu 10 Sporazuma [3].

Člen 3

V Skupnem odboru za sodelovanje, ustanovljenem v skladu s členom 5 Sporazuma o sodelovanju, Skupnost zastopa Komisija, ki ji pomagajo predstavniki držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 4. junija 1984

Za Svet

Predsednik

J. Delors

[1] UL C 325, 30.11.1983, str. 3.

[2] UL C 127, 14.5.1984, str. 204.

[3] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------